
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea alocării din bugetul local al municipiului Focşani pe anul 2013 

a sumei  de 4.480  lei pentru organizarea  alegerilor Consiliului Local al Tinerilor Focsani, 

ce vor avea loc în luna octombrie 2013 

            Consiliul Local al Muncipiului Focşani , judeţul Vrancea , întrunit în şedinţă ordinară;

· analizând   proiectul  de  hotărâre  iniţiat  de  Primarul Municipiului Focşani, prin care se propune aprobarea alocării din bugetul local al municipiului Focşani pe anul 2013 a sumei  de 4.480  lei pentru organizarea  alegerilor Consiliului Local al Tinerilor Focsani, ce vor avea loc în luna octombrie 2013, raportul comun întocmit de Direcţia economică şi Direcţia resurse umane şi coordonare unităţi subordonate, înregistrat la nr. 47821/19.09.2013;

· văzând avizul favorabil al Comisiei de buget şi administraţie publică şi al Comisiei pentru drepturile omului, cultură, invăţământ, sănătate şi sport;
· având în vedere adresa Consiliului Local al Tinerilor Focşani înregistrată la nr. 47599/18.09.2013;

· în baza art. 36 alin (1) , alin.  (2),  lit. „b” şi alin (4) lit „a”, precum  şi  în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

                    Art.1  (1) Se aprobă alocarea  din bugetul local al municipiului Focşani pe anul 2013, a sumei de 4.480 lei pentru organizarea alegerilor Consiliului Local al Tinerilor Focşani, ce vor avea loc în luna octombrie 2013, repartizată pe categorii de cheltuieli astfel: 

· 454 lei pentru organizarea unei conferinţe de presă din care: 400 lei pentru 20 mape de prezentare x 20 lei, 54 lei pentru protocol: 2 sticle suc de 2 l, 5 sticle  apă 2 l, 100 buc pahare;
· 734 lei pentru organizarea cursului de formare a voluntarilor din care: 480 lei pentru 24 mape, 100 lei rechizite şi 154 lei asigurare protocol: 2 sticle suc 2l , 5 sticle apă 2l, 100 pahare, 5 kg produse de patiserie;
· 3.292 lei pentru organizarea alegerilor din care: 3.000 lei pentru materiale tipărite (mape alegători, buletine de vot, cereri de candidatură, procese verbale de circumscripţie, mape pentru candidaţi, diplome pentru membrii birourilor electorale de circumscripţie şi comisiei electorale central) şi 292 lei protocol: 5 sticle suc 2l, 10 sticle apa 2l, 100 pahare, 50 farfurii, 10 kg produse patiserie pentru membrii birourilor electorale de circumscripţie şi comisiei electorale centrale;
                                (2) Suma prevăzută la alin (1) va fi alocată din bugetul propriu al Primăriei Municipiului Focşani de la capitolul bugetar „ Cultură, recreere şi religie” (67.02), subcapitolul bugetar „ Tineret” ( 67.02.05.02), articolul bugetar „ Programe pentru tineret”( 59.08) . 
                     Art.2 Prezenta hotărâre va fi comunicată de către Direcţia administraţie publică locală, compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică , Direcţia resurse umane şi coordonare unităţi subordonate, Serviciul comunicare şi Consiliul Local al Tinerilor  Focşani .

               PREŞEDINTE DE ŞEDINŢĂ, 

                     Alecsandrescu Dorian               
                                                                                      CONTRASEMNEAZĂ:

                                                                         SECRETARUL MUNICIPIULUI FOCŞANI

                                                 Eduard Marian Corhana

